《理琴》
明代·关捷先

壶丘白日静，独坐抚瑶琴。谁识无弦意，明明太古音。

花声冷晓露，石响戏春禽。相对人何处，清风满竹林。

作者简介：关捷先，字宁后，一字蓬石。南海人。明思宗崇祯七年（一六三四）进士，官吏部文选司郎中。著有《锦亭》、《大社》、《青原》、《大社经正》、《录竹樵合草》、《醉梦续吟》、《云游》、《云随》、《樵馀》诸草行世。《明史》卷二七八、清黄登《岭南五朝诗选》卷六有传。